Diari Oficial de la Generalitat Valenciana


Sumari del DOGV 9381, del 12-07-2022 (2022/6339)

RESOLUCIÓ de 1 de juliol de 2022 de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'aprova la revisió de la classificació dels camins ramaders assagador del Pla al Castell, assagador del riu de Coscó a la Saboneria i assagador del Pla de Joqueros al Llentiscar, al terme municipal de Xixona.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9381

Data del DOGV
:   12-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6339


Data del document
:   01-07-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 1 de juliol de 2022 de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'aprova la revisió de la classificació dels camins ramaders assagador del Pla al Castell, assagador del riu de Coscó a la Saboneria i assagador del Pla de Joqueros al Llentiscar, al terme municipal de Xixona. [2022/6339]  
  
Vist l'expedient de revisió de la classificació dels camins ramaders assagador del Pla al Castell, assagador del Riu de Coscó a la Saboneria i assagador del Pla de Joqueros al Llentiscar, al terme municipal de Xixona (Alacant), instruït per la Direcció Territorial d'Alacant de la Conselleria d'Agricultura, Desenvolupament Rural, Emergència Climàtica i Transició Ecològica, es posen de manifest els següents:  
  
Antecedents de fet  
  
Primer. Amb data de 16 de juny de 2019, la María Nieves López Galera sol·licita a la Direcció Territorial d'Alacant, que actua en representació de Juan José Burgos-Bosh Ortega, la revisió de la classificació dels camins ramaders de l'enunciat, al seu pas pels voltants de les parcel·les 50, 51 i 55 del polígon 8 i de la parcel·la 101 del polígon 7 de Xixona.  
Segon. Amb data de 30 de setembre de 2019, l'instructor del procediment emet informe de viabilitat. Aquest informe considera viable la proposta de revisió de la classificació dels camins ramaders núm. 26, assagador del Pla al Castell, i núm. 27, assagador del Riu de Coscó a la Saboneria, al terme municipal de Xixona (Alacant).  
Tercer. Amb data de 14 d'octubre de 2020, la directora territorial d'Alacant emet proposta d'acord d'inici del procediment de revisió de la classificació dels esmentats camins ramaders.  
Quart. Amb data de 25 de gener de 2021, la Direcció General del Medi Natural i d'Avaluació Ambiental emet una resolució per la qual s'incoa el procediment administratiu de revisió de la classificació dels camins ramaders núm. 26, assagador del Pla al Castell i núm. 27, assagador del Riu de Coscó a la Saboneria, al terme municipal de Xixona, província d'Alacant.  
Cinqué. Amb data de 18 de febrer de 2021, es comunica a les persones interessades la resolució d'incoació de la Direcció General del Medi Natural i d'Avaluació Ambiental del 25 de gener de 2021.  
Sisé. Amb data de registre d'eixida d'1 d'abril de 2021, es notifica als propietaris de finques confrontants i a organitzacions relacionades amb el domini públic pecuari l'inici del procediment de revisió de la classificació.  
Seté. Amb data de 9 d'abril de 2021, es publica en el DOGV l'anunci de la informació pública de l'inici de les operacions de revisió de la classificació dels camins ramaders número 26, denominat assagador del Pla al Castell, i número 27, denominat assagador del Riu de Coscó a la Saboneria, al terme municipal de Xixona. Expedient FORECLAVP/01/2019».  
Huité. Amb data de 7 de maig de 2021, es publica en el BOE l'anunci de notificació de 3 de maig de 2021 en procediments corresponents a acords d'inici de les operacions de revisió de la classificació de camins ramaders al terme municipal de Xixona, província d'Alacant. L'anunci recull la llista del les persones interessades la notificació de les quals va resultar infructuosa.  
Nové. Entre els dies 7 i 27 de maig de 2021, segons la diligència de l'Ajuntament de Xixona emesa el 31 de maig de 2021, aquest manté publicat en el seu tauler d'anuncis l'anunci de notificació de 28 d'abril de 2021 en procediment d'acord d'inici de les operacions de revisió de la classificació dels camins ramaders núm. 26, denominat assagador del Pla al Castell i núm. 27, denominat assagador del Riu de Coscó a la Saboneria, al terme municipal de Xixona, província d'Alacant. Expedient FORECLAVP/01/2019. L'anunci recull la llista de les persones interessades la notificació de les quals va resultar infructuosa.  
Deu. El dia 27 de maig de 2021 té lloc l'acte de fitació de les operacions de revisió de la classificació dels camins ramaders: assagador del Pla al Castell, assagador del Riu de Coscó a la Saboneria i assagador del Pla de Joqueros al Llentiscar, al terme municipal de Xixona (Alacant), del qual s'alça una acta única i no s'hi rep cap al·legació.  
  
Onze. Amb data de 15 de juliol de 2021, l'instructor de l'expedient emet «proposta de revisió de classificació dels camins ramaders: assagador del Pla al Castell, assagador del Riu de Coscó a la Saboneria i assagador del Pla de Joqueros al Llentiscar, al terme municipal de Xixona (Alacant)».  
Aquesta proposta justifica la revisió dels camins ramaders de la manera següent:  
«Camí ramader núm. 26, assagador del Pla al Castell  
Després de l'estudi dels antecedents i del reconeixement en camp s'ha ratificat el tram que discorre des del seu inici, segons descripció actual de la vigent classificació de camins ramaders de Xixona, en separar-se de l'assagador del Pla de Joqueros al Llentiscar fins a arribar a la carretera A-P 161 (actual CV-700) a l'altura del km 0,138. No obstant això, s'ha constatat que aquest tram coincideix amb el recorregut que figura en la documentació històrica del camí ramader assagador del Pla de Joqueros al Llentiscar que, no obstant això, en la classificació actual té un recorregut pel nord d'aquest tram. Aquest últim tram del traçat de l'assagador del Pla de Joqueros al Llentiscar no figura en la cartografia històrica consultada  
(?)  
Això implica que, segons la documentació històrica consultada, el camí ramader assagador del Pla al Castell no hauria d'estar classificat en pertànyer el primer tram del seu recorregut a l'assagador del Pla de Joqueros al Llentiscar i el segon tram del seu recorregut no se n'ha constatat l'existència.  
(?)  
Camí ramader núm. 21, assagador del Pla de Joqueros al Llentiscar  
Després de l'estudi dels antecedents històrics i del reconeixement en camp s'ha comprovat que el tram que discorre entre el km 0,138 de la carretera A-P-161» (actual CV-700) fins a l'inici de l'assagador del Pla al Castell, segons la descripció de la vigent classificació dels camins ramaders de Xixona, no figura en la documentació històrica consultada, i s'aprecia, com s'ha dit anteriorment, que el seu traçat és l'assignat actualment a l'assagador del Pla al Castell.  
(?)  
Núm. 27, assagador del Riu de Coscó a la Saboneria  
Després de l'estudi dels antecedents i del reconeixement en camp s'ha comprovat que el recorregut d'aquest camí ramader no figura en la documentació històrica consultada, per tant, no queda acreditada la seua classificació.»  
Dotze. Amb registre d'eixida de 25 d'agost de 2021, es notifica la proposta de revisió de la classificació a les persones interessades i a les organitzacions relacionades amb el domini públic pecuari.  
Tretze. Amb data de 2 de setembre de 2021, es publica en el DOGV l'anunci d'informació pública de la proposició de revisió de classificació dels camins ramaders número 26, denominat assagador del Pla al Castell i número 27, denominat assagador del Riu de Coscó a la Saboneria, al terme municipal de Xixona. Expedient FORECLAVP 1/2019.  
  
Catorze. Durant el termini establit d'exposició pública es rep un escrit, emés el 13 de setembre de 2021 pel Departament de Carreteres de l'Àrea de Serveis i Infraestructures de la Diputació d'Alacant, mitjançant el qual emeten informe favorable a les desclassificacions i modificació de traçat proposades per als camins ramaders assagador del Pla al Castell, assagador del Riu de Coscó a la Saboneria i assagador del Pla de Joqueros al Llentiscar, al terme municipal de Xixona.  
  
Quinze. El 6 d'octubre de 2021, l'Ajuntament de Xixona emet diligència mitjançant la qual se certifica la publicació en el tauler d'anuncis d'aquest, durant el termini d'un mes i sense que s'haja presentat cap tipus d'al·legació, reclamació o suggeriment, de la informació pública de la proposició de revisió de classificació dels camins ramaders núm. 26, denominat assagador del Pla al Castell i núm. 27, denominat assagador del Riu de Coscó a la Saboneria, al terme municipal de Xixona, província d'Alacant. (Expedient FORECLAVP 1/2019)».  
  
Setze. Amb data de 26 de gener de 2022 es publica en el BOE l'anunci de notificació de 20 de gener de 2022 en procediment de tràmit d'audiència de proposta de revisió de la classificació dels camins ramaders núm. 26, denominat assagador del Pla al Castell i núm. 27, denominat assagador del Riu de Coscó a la Saboneria, al terme municipal de Xixona, província d'Alacant. Expedient FORECLAVP/1/2019». L'anunci recull la llista de les persones interessades la notificació de les quals va resultar infructuosa.  
Dèsset. Amb data de 16 de maig de 2022, l'instructor del procediment emet informe en relació amb l'expedient de revisió de la classificació dels camins ramaders: assagador del Pla al Castell, assagador del Riu de Coscó a la Saboneria i assagador del Pla de Joqueros al Llentiscar, al terme municipal de Xixona (Alacant).  
Díhuit. Amb data de 26 de maig de 2022, la directora territorial d'Alacant emet una proposta d'aprovació de l'expedient de revisió de la classificació dels camins ramaders: assagador del Pla al Castell, assagador del Riu de Coscó a la Saboneria i assagador del Pla de Joqueros al Llentiscar, al terme municipal de Xixona (Alacant).  
Denou. Amb data de 16 de juny de 2022, el Servei d'Ordenació i Gestió Forestal emet informe mitjançant el qual es proposa aprovar la revisió dels camins assagador del Pla al Castell, assagador del Riu de Coscó a la Saboneria i assagador del Pla de Joqueros al Llentiscar, al terme municipal de Xixona (Alacant), d'acord amb la proposició de revisió i plans que consten en l'expedient.  
Vint. Amb data d 16 de juny de 2022, el director general de Medi Natural i d'Avaluació Ambiental emet la proposta de la Direcció General de Medi Natural i d'Avaluació Ambiental per a l'aprovació de l'expedient de revisió de la classificació dels camins ramaders assagador del Pla al Castell, assagador del Riu de Coscó a la Saboneria i assagador del Pla de Joqueros al Llentiscar, al terme municipal de Xixona (Alacant)».  
  
  
Consideracions jurídiques  
  
I  
La directora territorial d'Alacant dicta, amb data de 26 de maig de 2022, proposta de resolució amb el contingut següent:  
«Sobre la base de l'anteriorment exposat, aquesta direcció territorial proposa:  
Primer. L'aprovació de la revisió de classificació de les vies assagador del Pla al Castell, assagador del Riu de Coscó a la Saboneria i assagador del Pla de Joqueros al Llentiscar, al terme municipal de Xixona, d'acord amb la proposició de revisió i plans que consten en l'expedient i les característiques del qual són les següents:  
Tipus de camí ramader: assagador  
Denominació: assagador del Pla al Castell  
Denominació proposada: no n'hi ha  
Longitud vigent: 2.000 m  
Longitud proposada: 0  
Amplària vigent: 10 m  
Amplària proposada: 0 m  
Tipus de camí ramader: assagador  
Denominació: assagador del Riu de Coscó a la Saboneria  
Denominació proposada: no n'hi ha  
Longitud vigent: 1.200 m  
Longitud proposada: 0  
Amplària vigent: 10 m  
Amplària proposada: 0 m  
Tipus de camí ramader: assagador  
Denominació: assagador del Pla de Joqueros al Llentiscar  
Denominació proposada: assagador del Pla de Joqueros al Llentiscar  
Longitud vigent: 6.200 m  
Longitud proposada: 5.900 m  
Amplària vigent: 10 m  
Amplària proposada: 10 m  
Tercer. Assagador del Pla al Castell. Aquesta camí ramader deixa d'estar classificat en pertànyer una part del seu recorregut al camí ramader assagador del Pla de Joqueros al Llentiscar i l'altra part no estar constatada la seua existència en la documentació històrica consultada.  
Assagador del Riu de Coscó a la Saboneria. Aquest camí ramader deixa d'estar classificat en no haver pogut constatar la seua existència en la documentació històrica consultada.  
Assagador del Pla de Joqueros al Llentiscar. El traçat de la nova classificació d'aquest camí ramader només està modificat en el tram afectat per la revisió de la següent manera:  
...  
«Arriba a la carretera N-340 (hui CV-700), en l'encreuament amb la carretera A-616 (hui CV-780). Segueix per la carretera A-161 fins a un encreuament amb un camí per la dreta. Continua per aquest camí cap al barranc de l'Almarx, i el creua a l'altura de la font de l'Almarx de Mora, que és abeurador de bestiar. Puja a la carretera A-161 i la creua pel km 0,850 aproximadament. Puja per una lloma i té com a límit per la dreta les parcel·les cadastrals 104, 102 i 105 del polígon 7 de Xixona fins a arribar a un encreuament de camins on gira a la dreta. Estem en el paratge el pla. Passa per davant de les cases del Pla de Xacó i del Pla del Surdo-  
«El camí ramader té una longitud de 5.900 metres aproximadament i se li assigna una amplària legal de 10 metres en tot el recorregut»  
  
II  
De la lectura de la proposta de resolució es desprén claríssimament la procedència de l'aprovació de la revisió de la classificació dels camins ramaders assagador del Pla al Castell, assagador del Riu de Coscó a la Saboneria i assagador del Pla de Joqueros al Llentiscar, al terme municipal de Xixona (Alacant), instruït per la Direcció Territorial d'Alacant de la Conselleria d'Agricultura, Desenvolupament Rural, Emergència Climàtica i Transició Ecològica.  
  
III  
Aquest procediment es tramita d'acord amb el que es disposa en la Llei 3/2014, d'11 de juliol, de la Generalitat, de camins ramaders de la Comunitat Valenciana (DOGV 17.07.2014), la Instrucció de 13 de gener de 2012, de la Direcció General del Medi Natural, sobre camins ramaders (DOGV 18.01.2012) i la Llei 3/1995, de 23 de març, de camins ramaders (BOE 24.03.1995).  
  
IV  
La resolució d'aquest procediment correspon a la persona titular de la Conselleria d'Agricultura, Desenvolupament Rural, Emergència Climàtica i transició Ecològica de conformitat amb el que s'estableix en el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i el Decret 176/2020, de 30 d'octubre, del Consell, d'aprovació del reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica i modificacions posteriors.  
  
V  
Aquest acte administratiu es regeix pel que es disposa en la Llei 39/2015, d'1 d'octubre, del procediment administratiu comú de les administracions públiques, així com pel que s'estableix en la Llei 14/2003, de 10 d'abril, de patrimoni de la Generalitat.  
  
VI  
A aquest procediment administratiu és aplicable l'Ordre de 16 de febrer de 1993, de la Conselleria de Medi Ambient, per la qual s'aprova la classificació dels camins ramaders existents al terme municipal de Xixona (Alacant).  
En aquesta es classifica el camí ramader assagador del Pla al Castell amb una amplària de 10 metres i una longitud de 2.000 metres; l'assagador del Riu de Coscó a la Saboneria amb una amplària de 10 metres i una longitud de 1.200 metres, i l'assagador del Pla de Joqueros al Llentiscar, amb una amplària de 10 metres i una longitud de 6.200 metres.  
Amb base en els anteriors antecedents de fet i consideracions jurídiques, resolc:  
  
Primer  
Aprovar la revisió de classificació dels camins ramaders assagador del Pla al Castell, assagador del Riu de Coscó a la Saboneria i assagador del Pla de Joqueros al Llentiscar, al terme municipal de Xixona (Alacant), d'acord amb la proposta de revisió i plànols que consten en l'expedient, en els termes següents:  
Assagador del Pla al Castell:  
Aquest camí ramader deixa d'estar classificat pel fet que durant la instrucció del procediment de revisió:  
?Es constata que una part del seu recorregut pertany en realitat al camí ramader assagador del Pla de Joqueros al Llentiscar  
?No pot constatar-se en la documentació històrica consultada l'existència de la resta  
Assagador del Riu de Coscó a la Saboneria:  
Aquest camí ramader deixa d'estar classificat al no poder-se constatar la seua existència en la documentació històrica consultada durant la instrucció del procediment de revisió.  
Assagador del Pla de Joqueros al Llentiscar  
Les característiques d'aquest camí ramader passen a ser les següents:  
?Tipus de camí ramader: assagador  
?Denominació: assagador del Pla de Joqueros al Llentiscar  
?Longitud: 5.900 m  
?Amplària: 10 m  
La descripció literària del traçat d'aquest camí ramader en el tram afectat per aquesta revisió passa a ser la següent:  
«(...)  
Arriba a la carretera N-340 (hui CV-700), en l'encreuament amb la carretera A-616 (hui CV-780). Segueix per la carretera A-161 fins a un encreuament amb un camí per la dreta. Continua per aquest camí cap al barranc de l'Almarx, i el creua a l'altura de la font de l'Almarx de Mora, que és abeurador de bestiar. Puja a la carretera A-161 i la creua pel km 0,850 aproximadament. Puja per una lloma i porta com a límits per la dreta les parcel·les cadastrals 104, 102 i 105 del polígon 7 de Xixona fins a arribar a un encreuament de camins on gira a la dreta. Estem en el paratge el pla. Passa per davant de les cases del Pla de Xacó i del Pla del Surdo.  
(?)  
«El camí ramader té una longitud de 5.900 metres aproximadament i se li assigna una amplària legal de 10 metres en tot el seu recorregut»  
  
Segon  
Traslladar aquesta resolució a la Direcció Territorial d'Alacant, per a la seua notificació a les persones interessades i als efectes oportuns.  
Contra aquesta resolució, que posa fi la via administrativa, es podrà interposar un recurs potestatiu de reposició davant la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes comptador des de l'endemà de la recepció d'aquesta notificació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
Així mateix, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la notificació o publicació d'aquesta, de conformitat amb el que es preveu en els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que les persones interessades puguen interposar qualsevol altre recurs que consideren oportú.  
  
València, 1 de juliol de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollá Herrera.